Diari Oficial de la Generalitat Valenciana


Sumari del DOGV 5551, del 09-07-2007 (2007/8945)

Informació pública de l'alternativa tècnica de programa d'actuació integrada de la UE/F1 industrial del Pla General d'Ordenació Urbana de Benimarfull.
------------------------------------------------------------------------------------------------------------------------------------------------------

### Dades del document

Número de DOGV
:   5551

Data del DOGV
:   09-07-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/8945


Data del document
:   02-07-2007

Organisme emissor
:   Agrupacion de Interers Urbanistico la Crehueta

Tipus de document
:   Informació Pública

Descriptors 

:   * Benimarfull
    * pla d'urbanisme

Informació pública de l'alternativa tècnica de programa d'actuació integrada de la UE/F1 industrial del Pla General d'Ordenació Urbana de Benimarfull. [2007/8945]  
El Ple d'Ajuntament de Benimarfull de data 2 de maig de 2006, va aprovar les bases generals reguladores dels procediments de programes d'actuació integrada per mitjà de gestió indirecta i publicades en el Butlletí Oficial de la Província de data 10 de juliol de 2006.  
Les bases particulars que regiran en el concurs per a la selecció d'agent urbanitzador per gestió indirecta de la unitat d'execució UE/ F1 industrial del Pla General d'Ordenació Urbana de Benimarfull, han sigut aprovades per acord plenari de data 30 d'octubre de 2006, publicades en el Butlletí Oficial de la Província en data 4 de desembre de 2006 i en el Diari Oficial de la Comunitat Valenciana en data 22 de desembre de 2006.  
Ha sigut emés l'anunci de concurs en el Diari Oficial de la Unió Europea el dia 12 de desembre de 2006, i publicat el 14 de desembre de 2006 en compliment del que disposa l'article 132.2 de la Llei Urbanística Valenciana.  
Promoguda per l'Agrupació d'Interés Urbanístic La Crehueta, CIF: G-54021522, amb domicili social en avinguda de València, 2-4, Muro de Alcoy-03624.  
La documentació integrant de l'alternativa tècnica és la següent:  
1. Identificació del document de planejament que regula l'ordenació detallada a desenvolupar.  
2. Projecte d'urbanització.  
De conformitat amb el que preveu l'article 134, en concordança amb el 132 de la Llei 16/2005, de 31 de desembre, de la Generalitat Valenciana, per al desenvolupament del sector de referència, se sotmet a informació pública per termini d'un mes, a efectes d'al·legacions, en la notaria de María Laura Muñoz Alonso, amb domicili en Muro de Alcoy-03226, en l'avinguda de Gandia, núm. 65 en horari d'oficina. Qualsevol interessat podrà comparéixer en la dita notaria i sol·licitar que se li exhibisca l'acta de protocol·lització de la documentació que integra la proposta del programa, com també podrà obtindre còpia, a càrrec seu, de l'acta notarial.  
Un exemplar de la documentació descrita es troba depositada en l'Ajuntament de Benimarfull, per a la seua consulta en horari administratiu. Les al·legacions, si és procedent, podran presentar-se indistintament en la notaria on es troba depositada la documentació o en l'Ajuntament de Benimarfull.  
Es fa constar a més que s'han practicat les notificacions als titulars cadastrals dels terrenys de conformitat amb el que establix l'article 134.4 de la LUV, si bé este edicte servirà per a esmenar qualsevol defecte en què es puga incórrer en la citada notificació i per a notificar a aquells titulars cadastrals que siguen desconeguts, segons el que disposa l'article 59 de la Llei 30/1992.  
Muro de Alcoy, 2 de juliol de 2007.- El president de l'AIU La Crehueta: Manuel Reig Torre.